Document ID: 32013D0261

IZVEDBENI SKLEP KOMISIJE
z dne 3. junija 2013
o odobritvi laboratorija v Ukrajini za izvajanje seroloških testov za nadzorovanje učinkovitosti cepiva proti steklini
(notificirano pod dokumentarno številko C(2013) 3193)
(Besedilo velja za EGP)
(2013/261/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
ob upoštevanju naslednjega:
(1)
Z Odločbo 2000/258/ES je bil francoski urad za varnost živil Agence française de sécurité sanitaire des aliments (AFSSA) iz Nancyja v Franciji (od 1. julija 2010 združen z uradom Agence nationale de sécurité sanitaire de l’alimentation, de l’environnement et du travail, ANSES) imenovan za posebni inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
(2)
Navedena odločba določa, da mora ANSES dokumentirati oceno laboratorijev v tretjih državah, ki so se prijavili za izvajanje seroloških testov za nadzorovanje učinkovitosti cepiva proti steklini.
(3)
Po negativnem ocenjevalnem poročilu ANSES z dne 3. septembra 2012 je bilo dovoljenje, odobreno 30. januarja 2006 v skladu z Odločbo 2000/258/ES Centralnemu državnemu laboratoriju za veterinarsko medicino v Kijevu, umaknjeno v skladu z Sklepom Komisije 2010/436/EU z dne 9. avgusta 2010 o izvajanju Odločbe Sveta 2000/258/ES glede testiranja strokovne usposobljenosti za namene ohranitve odobritev laboratorijev za izvajanje seroloških testov za nadzorovanje učinkovitosti cepiva proti steklini (2).
(4)
Pristojni organ Ukrajine je vložil vlogo za ponovno odobritev Centralnega državnega laboratorija za veterinarsko medicino v Kijevu, ki ji je bilo priloženo pozitivno ocenjevalno poročilo za navedeni laboratorij urada ANSES z dne 6. marca 2013.
(5)
Pristojni organ Ukrajine je prav tako uradno obvestil Komisijo, da se je ime laboratorija spremenilo.
(6)
Navedeni laboratorij bi bilo zato treba odobriti za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih.
(7)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobri naslednji laboratorij:
Državni raziskovalni inštitut za laboratorijsko diagnostiko in strokovno znanje na veterinarsko sanitarnem področju
30, Donetskaya Ul.
Kijev 03151
Ukrajina
Člen 2
Ta sklep se uporablja od 15. junija 2013.
Člen 3
Ta sklep je naslovljen na države članice.
V Bruslju, 3. junija 2013

Labels: 7
18
0
6